Անիես Ժաուի

**Անիես Ժաուի** ( , ), թատրոնի և կինոյի ֆրանսիացի դերասանուհի, կինոռեժիսոր, սցենարիստ, երգչուհի։ Նվաճել է վեց Սեզար կինոմրցանակ,, Լյումիեր եղբայրների անվան երեք մրցանակ, Կաննի միջազգային կինոփառատոնի մրցանակ՝ «Լավագույն սցենար» անվանակարգում։ Բազմաթիվ այլ մրցանակների էլ է արժանացել կամ առաջադրվել, այդ թվում՝ ամերիկյան կինոակադեմիայի Օսկար մրցանակի՝ «Լավագույն արտասահմանյան ֆիլմ»  անվանակարգոում։

## Կենսագրություն
Ծնվել է 1964 թվականի հոկտեմբերի 19-ին Փարիզի մերձակայքում գտնվող Անտոնի քաղաքում։ Հայրը՝ թունիսցի հրեա Յուբեր Ժաուին, տանն ստեղծել էր ստեղծագործական, բոհեմական մթնոլորտ, որն ի սկզբանե բնական է դարձել նրա դստեր՝ Անիեսի և որդու՝ Լորանի համար։

Թատրոնի հանդեպ կիրքը Անիեսի մոտ ի հայտ է եկել դեռ լիցեյում սովորելու տարիներին։ Լիցեյն ավարտելուց հետո նա ուսումը շարունակել է Ռոման Պիեռի դասընթացներում, միաժամանակ հանդես եկել Ամանդիեի թատրոնի բեմում։ Պիեսներից մեկի բեմադրման փորձերի ժամանակ Անիեսը հանդիպել, ծանոթացել, մտերմացել է իր ապագա ամուսնուն ՝ Ժան-Պիեռ Բակրիին։ Նրանց միավորում էր ոչ միայն սերը, այլև ընդհանուր գործը։ Միասին գրում են «Խոհանոց և կախվածություն» պիեսը, որին հաջորդում է նոր համատեղ աշխատանքը՝ «Ընտանեկան նմանություն» կատակերգությունը։ Այդ ստեղծագործությունն ավելի մեծ հաջողություն ունեցավ,  արժանացավ Մոլիերի անվան մրցանակի, հետո հայտնվեց էկրանին, այնուհետև ստացավ միանգամից երեք Սեզար մրցանակ։ Քննադատներին գլխավորապես ապշեցրել է հենց սցենարը։ Բակրի-Ժաուի զույգի ոճը շատ համահունչ է, նրանք գրում են բավականին կոպիտ ու սուր հումորով, բայց միաժամանակ չեն նվաստացնում իրենց կերպարներից ոչ մեկին։

Վերոնշյալ գործունեությունից զատ՝ Անիեսը որպես դերասանուհի նկարահանվել է բազմաթիվ ֆիլմերում, ստեղծագործել  նաև որպես կինոռեժիսոր և մի քանի ֆիլմերի ռեժիսոր է։

## Անձնական կյանք
Ժաուին երկու երեխա է որդեգրել Բրազիլիայից։

## Ֆիլմագրություն
* 1987 - Բազե / *Le Faucon*
* 1987 - Hotel de France / *Hôtel de France*
* 1993 - Խոհանոց և կախվածություն / *Խոհանոց և կախվածություն*
* 1996 - Ընտանեկան մթնոլորտ / *Un Air de famille* - *Betty*
* 1997 - Տեղափոխություն / *Le Déménagement*
* 1997 - Հայտնի հին երգեր / *On connaît la chanson*
* 1997թ .Զարմիկը / *Le Cousin*
* 1998 - Մեթոդը / *La Méthode*
* 1998 - Փախչելիս / *On the Run*
* 2000 - Ականավոր կին / *Une Femme d'exterieur*
* 2000 - Ուրիշի ճաշակի համար / *Le Goût des autres* - *Mani*
* 2003 - 24 ժամ կնոջ կյանքից / *24 heures de la vie d'une femme*
* 2004 - Նրա կյանքի դերը / *Le Rôle de sa vie*
* 2004 - Նայիր ինձ / *Comme une image* - *Sylvia Millet*
* 2005 - Նինայի տունը / *La Maison de Nina* - *Nina*
* 2008 - Ասա ինձ անձրևի մասին / *Parlez-moi de la pluie*
* 2015 - Ընթացքի մեջ / *Comme un avion*

### Որպես ռեժիսոր
* 2000 - Ուրիշի ճաշակի համար / *Le Goût des autres* (Սեզար մրցանակ լավագույն ֆիլմի համար)
* 2004 - Նայիր ինձ / *Comme une image*
* 2008 - Ասա ինձ անձրևի մասին / *Parlez-moi de la pluie*

### Որպես սցենարիստ
* 1993 - Ծխել / Չծխել / *Smoking — No Smoking*
* 1993 - Խոհանոց և կախվածություն / *Cuisine et dépendances*
* 1996 - Ընտանեկան մթնոլորտ / *Un Air de famille* ( Սեզար մրցանակ լավագույն սցենարի համար)
* 1997 - Հայտնի հին երգեր / *On connaît la chanson* (Սեզար մրցանակ լավագույն սցենարի համար)
* 2000 - Ուրիշի ճաշակի համար / *Le Goût des autres* (Սեզար մրցանակ լավագույն սցենարի համար)
* 2004 - Նայիր ինձ / *Comme une image* ( Կաննի ՄԿՓ մրցանակ լավագույն սցենարի համար )
* 2008 - Ասա ինձ անձրևի մասին / *Parlez-moi de la pluie*

## Ծանոթագրություններ

## Արտաքին հղումներ
*
* Agnès Jaoui Biography
*Film Comment interviews Agnes Jaoui (Podcast)

Կատեգորիա:1964 ծնունդներ
Կատեգորիա:20-րդ դարի դերասանուհիներ
Կատեգորիա:20-րդ դարի կինոռեժիսորներ
Կատեգորիա:20-րդ դարի սցենարիստներ
Կատեգորիա:21-րդ դարի դերասանուհիներ
Կատեգորիա:21-րդ դարի կինոռեժիսորներ
Կատեգորիա:«Սեզար» մրցանակի դափնեկիրներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Դերասանուհիներ այբբենական կարգով
Կատեգորիա:Կինոռեժիսորներ այբբենական կարգով
Կատեգորիա:Հոկտեմբերի 19 ծնունդներ
Կատեգորիա:Սցենարիստներ այբբենական կարգով
Կատեգորիա:Ֆրանսիացի դերասանուհիներ
Կատեգորիա:Ֆրանսիացի կինոդերասանուհիներ
Կատեգորիա:Ֆրանսիացի կին կինոռեժիսորներ
Կատեգորիա:Ֆրանսիացի սցենարիստներ
Կատեգորիա:Թատրոնի ֆրանսիացի դերասանուհիներ
Կատեգորիա:Ֆրանսիացի հեռուստատեսային դերասանուհիներ